जी हां, यह घटना इटली की है। बता दें यहां गिनीज रिकार्ड बनाने के लिए सबसे बड़ी संख्या में रोबोट ने जबरदस्त डांस करके दिखाया। छोटे मानव आकार वाले 1372 रोबोट एक धुन पर साथ नाचे। ताकि डांस करने वाले सबसे ज्यादा रोबोट का खिताब जीत सकें। पिछले साल अगस्त में डोबि ने चीन में एक साथ 1069 रोबोट नचाए थे। इस बार चीन की ही कंपनी यूबीटेक ने यह रिकार्ड तोड़ा। उसने एल्युमिनियम और प्लास्टिक से बने 40 सेंटीमीटर लंबे 1372 अल्फा 1एस रोबोट नचाए। इसी कंपनी ने सबसे पहले ब्रेक डांस करने वाला रोबोट बनाया था।